als_Latn dik_Latn sag_Latn
Organizata Human Rights Watch (HRW) ka theksuar se duke u mbajtur në paraburgim për një kohë të gjatë në kushte të papërshtatshme fëmijët e pashoqëruar të emigrantëve në Greqi, po shkelen të drejtat ndërkombëtare dhe ligjet greke, raporton AA.
Në një raport të përgatitur nga organizata me temë “Përse më Mbani Mua Këtu?”: Fëmijët e pashoqëruar në Greqi po mbahen në paraburgim”, krahas intervistave të kryera me 42 fëmijë emigrantësh të pashoqëruar flitet edhe për vizitat në dy komisariate të policisë dhe ambiente paraburgimi.
Studiuesja Rebecca Riddell në një deklaratë ka theksuar se “Greqia shprehet se për të mbrojtur fëmijët është e detyruar ti mbajë në paraburgim ato. Por mbyllja e fëmijëve në qelitë e tejmbushura dhe jo higjienike është gjëja e fundit që ato mund të kenë nevojë.”
Duke tërhequr vëmendjen se shumica e fëmijëve në fjalë janë larguar prej dhunës në vendet e tyre Riddell ka theksuar se “BE-ja dhe Greqia duhet të tregojmë më shumë përpjekje, të sigurojnë kujdesin për këto fëmijë të pambrojtur që kanë nevojë dhe e meritojnë.”
– “Të mbipopulluara, të pista, plot me insekte dhe minj”
Në raport pasi ndahet informacioni se në 7 muajt e parë të këtij viti në Greqi janë regjistruar 3.300 fëmijë të pashoqëruar, theksohet se ka mungesë kronike të hapësirave për fëmijët dhe mbahen në “kujdestari mbrojtëse” teksa ato duhet të dërgohen në konvikte të sigurta.
Ndër të tjera në raportin ku vihet në dukje se në gjashtë muajt e parë të këtij viti policia greke ka mbajtur në paraburgim 161 fëmijë thuhet se “Ka raste kur ato janë lënë në situata ku kanë qenë të detyruar të jetojnë dhe të flenë në qeli të mbipopulluara, të pista, plot me insekte dhe minj, pa dyshek dhe ku kanë qenë të privuar edhe nga kushtet e papërshtatshme sanitare, higjienës dhe privatësisë.”
Në raport ndër të tjera pretendohet se policia greke disa fëmijë i ka mbajtur në një ambient me të rriturit teksa sipas ligjeve kundër abuzimit seksual fëmijët duhet të mbahen në qeli të ndara.
als_Latn als_Latn als_Latn als_Latn als_Latn als_Latn als_Latn als_Latn